भास्कर संवाददाता | भीलवाड़ा
मंदिर से लौट रहीं आदर्श मोहल्ला की वृद्धा से गुरुवार दोपहर सूचना केंद्र चौराहा पर दो बदमाशों ने सोने की चेन अंगूठी उतरवा ली। अच्छा समय आने की कह उन्हेंे बातों में उलझा लिया। ठगी का पता चला तो नजदीक के भीमगंज थाना पहुंची। वहां घटना स्थल कोतवाली क्षेत्र में बताया। वे कोतवाली पहुंचीं तब तक बदमाश भाग निकले। पिस्ता देवी (70) प|ी प्रतापसिंह जैन ने बताया कि वे सुबह नागौरी गार्डन स्थित जैन मंदिर गईं थीं। लौटते वक्त करीब 12.30 बजे सूचना केंद्र चौराहा पर एक युवक ने किसी जगह का पता पूछा। पिस्तादेवी ने मन
भास्कर संवाददाता | भीलवाड़ा
पुलिसने रात में गश्त बढ़ाई तो चोर अब दिन में सक्रिय हो गए। गुरुवार दोपहर पथिकनगर स्थित एक मकान के किंवाड़ तोड़कर चोरों ने सोने के जेवर चुरा लिए। वारदात के समय परिवार के लोग किसी सामाजिक कार्यक्रम में गए थे। चोरी गए जेवर की कीमत करीब तीन लाख रुपए बताई गई है।
पथिक नगर निवासी पारसमल पुत्र सत्यनारायण जैन ने बताया कि वे दोपहर करीब 2 बजे घर को ताला लगा कर परिवार सहित पास ही एक सामाजिक कार्यक्रम में गए थे। दोपहर करीब दो बजे लौटे तब मैन गेट कमरे का दरवाजा टूटा था। अालमारी खुली सामान बिखरा नजर आया। आलमारी से सोने की चार चूडिय़ां, एक जोड़ी टोप्स, मंगलसूत्र अंगूठी गायब थी। इनका वजन 10 तोला बताया गया है। उन्होंने सूचना सुभाषनगर थाने में दी। इस पर पुलिस ने मौका निरीक्षण किया।
चोरों ने लात मारकर गेट तोड़ दिए। आलमारी खोल कर जेवर निकालकर तसल्ली से पलंग पर असली नकली की पहचान की। वे सारे आर्टिफिशियल जेवर कमरे में रखे पलंग पर ही छोड़ गए। सुभाषनगर क्षेत्र में एक-डेढ़ महीने में दिन के वक्त पारस जैन के सूने घर में चोरी की तीसरी वारदात है। थाना क्षेत्र में ही डॉक्टर डीएल कास्ट नरेंद्रकुमार के घर के भी चोरों ने दिन में ताले तोड़ सोना-चांदी के जेवर नकदी चुराई थी।
सवाईपुर स्थित रड़ा का माताजी मंदिर के दानपात्र का चोरों ने ताला तोड़ उसमें से नकदी तथा कमरे का ताला तोड़ सात बोरी गेहूं चुरा लिए। मंदिर परिसर में ही रामदेवजी की मूर्ति को तोड़ दिया। दानपात्र तोड़ने का प्रयास किया, पर सफल नहीं हुए तो भाग निकले। घटना को लेकर ग्रामीणों ने रोष जताया। कोटड़ी पुलिस मौके पर पहुंची। घटना की जानकारी ली तथा चोरी का मामला दर्ज किया। सवाईपुर निवासी नंदलाल कुम्हार ने थाने में दी रिपोर्ट में बताया कि चोरों ने माताजी के मंदिर मंदिर में प्रवेश कर वहां रखा दानपात्र तोड़कर उसमें से 40-50 हजार रुपए, मंदिर परिसर में ही बने कमरे में कबूतरों के लिए रखी सात बोरी गेहूं चुरा लिए। इतना ही नहीं माताजी के मंदिर स्थित बाबा रामदेव की अष्टधातु की मूर्ति को भी तोड़ कर वहीं पटक गए। रामदेव मंदिर के दानपात्र को भी तोड़ने का प्रयास किया, पर सफलता नहीं मिली। पुलिस ने चोरों की तलाश में क्षेत्र के संदिग्ध लोगों पूछताछ शुरू की है।
पुलिस ने रात में गश्त बढ़ाई तो चोरों ने दिन में घर में घुसकर चुरा लिए 3 लाख के गहने
bho_Deva hin_Deva bho_Deva hin_Deva hin_Deva hin_Deva hin_Deva hin_Deva